**Előterjesztés**

**Kisbér Város Önkormányzata Képviselő-testületének 2024. március 14. napi ülésére**

**Tárgy:** helyiség

Tisztelt Képviselő-testület!

Kisbér Város Roma Nemzetiségi Önkormányzatának Képviselő-testülete 2024. évben pályázatot kíván benyújtani rendkívül szűk forrásaira tekintettel a Roma nemzetiségi kulturális programok 2024. évi költségvetési támogatására kiírt pályázatra. A pályázat kategória kódja: ROMA-NEMZ-KUL-24 .

A pályázat alprogramjaiban megfogalmazottak szerint több program, rendezvény vonatkozásában nyílik lehetőség pályázni, melyek keretein belül a kisbéri nemzetiségi önkormányzat két rendezvényt helyezett előtérbe, mégpedig a Roma Nemzetiségi Napot, illetve a táboroztatást. A Roma Nemzetiségi Nap tervezett időpontja 2024. április 6., a táboroztatás tervezett időpontja 2024. július 2. – 2024. július 6. közötti időszak.

A két rendezvényhez helyszín megjelölés, biztosítása szükséges. A rendezvények várható látogatói számára tekintettel a Wass Albert Művelődési Központ és Városi Könyvtár kamara terme megfelelő lehetne.

Kérem a Tisztelt Képviselő – testületet Kisbér Város Roma Nemzetiségi Önkormányzata rendezvényeihez a kamara terem használatát biztosítani szíveskedjen a fent megjelölt időpontban, időszakban.

Kisbér, 2024. február 22.

Lakatos Tiborné

elnök

**Határozati javaslat:**

Kisbér Város Önkormányzatának Képviselő-testülete Kisbér Város Roma Nemzetiségi Önkormányzata részére 2024. április 6.-án a Roma Napra, 2024. július 2. – 2024. július 6. közötti időszakra a táboroztatáshoz a Wass Albert Művelődési Központ és Városi Könyvtár kamara termének használatát biztosítja.

**Gazdasági, Műszaki, Jogi, Környezetvédelmi Bizottság**

A bizottság támogatja a határozati javaslat meghozatalát.

Kisbér, 2024. március 12.

Spiegelhalter Ákos s.k. Pápai Mónika s.k.

elnök-helyettes referens